અજમો અને ગોળના ઉપયોગથી પણ કમરના દુખાવામાં રાહત મળે છે. 200 ગ્રામ અજમો લઇ તેને વાટી દો. એ જ રીતે 200 ગ્રામ ગોળ લઇ તેને પણ વાટી દો. હવે આ બંનેના મિશ્રણને દરરોજ એક ચમચી ખાવ. જો તમારે આ રીતે ન કરવુ હોય તો તમે રોજે જમવાનું બનાવો છો એમાં અજમો અને ગોળનો વધુ ઉપયોગ કરવાનું રાખો. તમે દાળ અથવા તો શાકમાં ખાંડનો ઉપયોગ કરતા હોવ તો એની જગ્યાએ તમે ગોળનો ઉપયોગ કરી શકો છો. આનાથી પણ કમરનો દુખાવો ઓછો થશે. આ તમામ વસ્તુ એવી છે કે જે તમારા ઘરમાં સરળતાથી મળી જાય. આ સિવાય સરસિયાનું તેલ અને લસણ પણ કમરનો દુખાવો ઓછો કરે છે. ત્રણથી પાંચ ચમચી સરસિયાનું તેલ અને પાંચથી છ લસણની કળી લઇ તેને ગરમ કરો. જ્યાં સુધી લસણની કળી કાળી ન પડી જાય ત્યાં સુધી તેને ગરમ થવા દો. હવે ઠંડુ થઇ ગયા બાદ તેને દુખાવાની જગ્યા પર માલિશ કરો તેનાથી ખૂબ રાહત મળશે.